REPUBLIKA SRBIJA

NARODNA SKUPŠTINA

Odbor za poljoprivredu, šumarstvo

i vodoprivredu

12 Broj 06-2/95-15

26. februar 2015. godine

B e o g r a d

Z A P I S N I K

21. SEDNICE ODBORA ZA POLjOPRIVREDU,

ŠUMARSTVO I VODOPRIVREDU, ODRŽANE 25. FEBRUARA 2015. GODINE

Sednica je počela u 13,40 časova.

Sednici je predsedavao Marijan Rističević, predsednik Odbora.

Sednici su prisustvovali članovi Odbora: Veroljub Matić, Miodrag Nikolić, Žarko Bogatinović, Milija Miletić, Đorđe Stojšić, Marjana Maraš, Velimir Stanojević, Arpad Fremond, Sabina Dazdarević kao i Mladen Lukić i Miroljub Stanković, zamenici članova Odbora.

Sednici nisu prisustvovali članovi Odbora: Jasmina Obradović, Zoran Antić, Milan Kovačević, Goran Ćirić, Jovan Marković, Milan Korać i Dušan Petrović.

Pored članova Odbora sednici su prisustvovali: predstavnici Ministarstva poljoprivrede i zaštite životne sredine: Željko Radošević, državni sekretar, Slađana Lukić, Uprava za zaštitu bilja, Maja Nikolić, Uprava za veterinu, Zoran Ivanović, Uprava za veterinu kao i predstavnici sredstava javnog informisanja.

Većinom glasova usvojen je sledeći

D n e v n i r e d

1. Razmatranje Predloga zakona o potvrđivanju Sporazuma između Republike Srbije i Istočne Republike Urugvaj o saradnji u oblasti veterine (broj 323-4574/14 od 15. decembra 2014. godine);
2. Razmatranje Predloga zakona o potvrđivanju Sporazuma između Vlade Republike Srbije i Vlade Demokratske i Narodne Alžirske Republike u oblasti zdravlja životinja (broj 011-4682/14 od 22. decembra 2014. godine);
3. Razmatranje Predloga zakona o potvrđivanju Sporazuma između Vlade Republike Srbije i Kabineta ministara Ukrajine o saradnji u oblasti biljnog karantina i zaštite bilja (broj 011-4684/14 od 22. decembra 2014. godine);
4. R a z n o.

Odbor je jednoglasno usvojio predlog da se obavi zajednički načelni pretres o sva tri predloga zakona, koji su na dnevnom redu, a međusobno su povezani, s tim da se odlučivanje o svakom predlogu obavlja posebno.

Prva, druga i treća tačka dnevnog reda **– Razmatranje Predloga zakona o potvrđivanju Sporazuma između Republike Srbije i Istočne Republike Urugvaj o saradnji u oblasti veterine; Razmatranje Predloga zakona o potvrđivanju Sporazuma između Vlade Republike Srbije i Vlade Demokratske i Narodne Alžirske Republike u oblasti zdravlja životinja; Razmatranje Predloga zakona o potvrđivanju Sporazuma između Vlade Republike Srbije i Kabineta ministara Ukrajine o saradnji u oblasti biljnog karantina i zaštite bilja**

U uvodnim napomenama, Maja Nikolić iz Uprave za veterinu je istakla da Sporazumima između Republike Srbije i Istočne Republike Urugvaj o saradnji u oblasti veterine i Vlade Republike Srbije i Vlade Demokratske i Narodne Alžirske Republike u oblasti zdravlja životinja se uređuju pitanja od značaja za saradnju u oblasti veterinarstva, kao što su: promet životinja i proizvoda životinjskog porekla, razmena obrazaca za potrebe uvoza i provoza proizvoda životinjskog porekla, razmena izveštaja o pojavi, stanju i kretanju zaraznih bolesti životinja, preduzimanju mera za sprečavanje, suzbijanje i iskorenjivanje zaraznih bolesti životinja, načine saradnje, međusobno obaveštavanje u slučaju kada pošiljka nezadovoljava veterinarsko – sanitarne uslove iz uverenja koje ga prati, uslove za ograničenje ili zabranu uvoza i provoza pošiljaka životinja i dr.

Slađana Lukić iz Uprave za zaštitu bilja je istakla da su razlozi za donošenje Zakona o potvrđivanju Sporazuma između Vlade Republike Srbije i Kabineta ministara Ukrajine o saradnji u oblasti biljnog karantina i zaštite bilja sadržani u želji potpisnica da doprinesu razvoju ekonomskih odnosa dve države, uspostave pravni okvir za saradnju dve države u oblasti biljnog karantina i zaštite bilja i intenziviraju saradnju nadležnih ministarstava dve države.

Odbor je većinom glasova (11 za), a na osnovu člana 156. stav 3. Poslovnika Narodne skupštine zaključio da podnese Narodnoj skupštini sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Sporazuma između Republike Srbije i Istočne Republike Urugvaj o saradnji u oblasti veterine.

Za izvestioca Odbora na sednici Narodne skupštine određen je Marijan Rističević, predsednik Odbora.

Odbor je većinom glasova (11 za), a na osnovu člana 156. stav 3. Poslovnika Narodne skupštine zaključio da podnese Narodnoj skupštini sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Sporazuma između Vlade Republike Srbije i Vlade Demokratske i Narodne Alžirske Republike u oblasti zdravlja životinja.

Za izvestioca Odbora na sednici Narodne skupštine određen je Marijan Rističević, predsednik Odbora.

Odbor je većinom glasova (12 za), a na osnovu člana 156. stav 3. Poslovnika Narodne skupštine zaključio da podnese Narodnoj skupštini sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Sporazuma između Vlade Republike Srbije i Kabineta ministara Ukrajine o saradnji u oblasti biljnog karantina i zaštite bilja.

Za izvestioca Odbora na sednici Narodne skupštine određen je Marijan Rističević, predsednik Odbora.

Četvrta tačka dnevnog reda - **Razno**

Pod tačkom-Razno, nakon diskusije o Uredbi Ministarstva poljoprivrede o podsticajima za priplodna grla za područja sa otežanim uslovima, problemima sa otkupom mleka i neškodljivog zbrinjavanja animalnog otpada, Odbor je na osnovu člana 56. Poslovnika Narodne skupštine, doneo sledeći:

Z A K Lj U Č A K

I

Odbor za poljoprivredu, šumarstvo i vodoprivredu preporučuje Vladi, Ministarstvu poljoprivrede i zaštite životne sredine i Ministarstvu trgovine, turizma i telekomunikacija da zbog ugrožavanja poljoprivredne proizvodnje u Srbiji uvozom visoko subvencionisanih poljoprivrednih i prehrambenih proizvoda, pod hitno otkupe određenu količinu svinja za Direkciju za robne rezerve i uvedu vancarinske mere - prelevmane za uvoz poljoprivrednih proizvoda, pre svega žive stoke, mesa, sireva, mleka u odgovorajućoj visini, odnosno da Vlada, ministarstva i nadležni organi ispitaju mogućnosti i drugih vidova zaštite poljoprivredne proizvodnje, posebno u oblasti mlekarstva.

II

Preporučuje se Ministartsvu poljoprivrede i zaštite životne sredine da zbog ugroženog razvoja stočarstva u Republici Srbiji izmeni Uredbu i dozvoli podsticaje bez limitiranja broja priplodnih grla na celoj teritoriji Srbije ili barem na područjima sa otežanim uslovima.

III

Odbor za poljoprivredu, šumarstvo i vodoprivredu preporučuje Vladi, ministarstvima i nadležnim organima urgentno rešavanje pitanja zbrinjavanja animalnog otpada (Ovom prilikom se posebno, po ko zna koji put,ukazuje na potrebu osposobljavanje za rad kafilerije u Ćupriji ).

U diskusiji su učestvovali narodni poslanici: Marijan Rističević, Milija Miletić, Arpad Fremond i Miodrag Nikolić.

Pošto drugih pitanja i predloga nije bilo, sednica je zaključena u 14,10 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Veljko Racković Marijan Rističević